Claude Lemieux

Claude Lemieux (* 16. júl 1965, Buckingham) je bývalý kanadský profesionálny hokejista. V NHL hrával do roku 2004, v roku 2008 sa vrátil a podpísal zmluvu so farmárskym tímom Worchester Sharks, (dvojcestný kontrakt s klubom NHL San José Sharks). 43-ročný hokejista nehral v NHL od sezóny 2002/03. Štvornásobný víťaz Stanleyho pohára má za sebou osemnásť sezón v NHL, v ktorej si obliekal dresy piatich klubov. V roku 1995 bol ako hráč New Jersey najužitočnejším hokejistom play-off, Stanleyho pohár získal s „diablami“ ešte aj v roku 2000. V roku 1986 sa tešil z trofeje s Montrealom a o jedenásť rokov neskôr v Colorade.

Naposledy hral v NHL v sezóne 2002/03, keď pôsobil vo Phoenixe a Dallase. Lemieux sa na pôsobenie v zámorí pripravoval aj v Číne, dva zápasy odohral za tím zo Šanghaja China Sharks. Bol draftovaný v roku 1983 v druhom kole klubom Montreal Canadiens. Je jedným iba z ôsmich hráčov, ktorý vyhral Stanleyho pohár v drese troch rôznych klubov.

Úspechy 
Stanleyho pohár – 1986 (Montréal Canadiens), 1995 (New Jersey Devils), 1996 (Colorado Avalanche), 2000 (New Jersey Devils)
Conn Smythe Trophy – 1995
Nominácia do Siene slávy NHL – 2007

Externé odkazy 
 

Kanadskí hokejisti
Kanadskí hokejoví útočníci
Hráči Montreal Canadiens
Hráči New Jersey Devils
Hráči Colorado Avalanche
Hráči Phoenix Coyotes
Hráči Dallas Stars
Hráči San José Sharks
Hokejisti draftovaní klubom Montreal Canadiens
Víťazi Stanleyho pohára
Kanadské osobnosti francúzskeho pôvodu
Osobnosti z Quebecu